Lwenj Lwenje- Contents
-
-
- WECHE MANTIE
- Wach moa kuom Jandiko kuom Jogo Masomo Kitabuni eni
-
-
-
-
-
- SURA AUCHIEL - DHI NYIME OTAMORE
-
-
-
-
-
-
-
-
- SURA APAR GABICH - DWOL MADUONG’
-
- SURA APAR GABIRIYO - NDALO MAG CHANDRUOK MAR YAKOBO
-
- SURA APAR GOCHIKO - POK MAR JO MALER
- PIERO ARIYO - HIGINI GANA ACHIEL
- PIERO ARIYO GACHIEL - CHIER MAR ARIYO
-
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
SURA ADEK - JO MA NOPWODHO PUONJ MAG KANISA MACHON
KATA mudho mandiwa gi chandruok nobedo e wang’ piny kuom higini duto mag loch mar Kanisa mar Rumi, to ler mar Wach Nyasaye ne ok nyal lal chutho. Joneno mag Nyasaye nobedee e tienge duto—jogo ma nigi yie motegno kaka Kristo e jagach ma kende e kind Nyasaye gi dhano, mana jo ma ne keto Biblos nyimgi kaka jachik ngimagi, kendo ma norito Sabato makare mar Nyasaye. To jo ma nonyuol achien ok nyal yango malong’o kaka jogo nokonyo piny. Ji noluongogi ni joland puonj mar miriambo, ka gijaro wechegi kendo ketho nyinggi, ne gichayo ndiko maggi ka giloko tiendgi ataro. To kata kamano jogo nochungo matek, kendo kuom tienge duto ne gisiko kuom yie makare, ka girite ka girkeni maler mondo ogendini ma bang’gi chieng’ moro oyude.KKS 28.1
Lweny maduong’ nobedee mar nyono Biblos piny mondo olal nono, kendo ndalo moko Biblos manok kende e ma nodong’ e piny; to Nyasaye ne ok oyie mondo Wachne olal chutho. Onge ng’ato ma ne nyalo pando adiera mag Biblos mondo kik gielre nyaka chieng’. Nyasaye ne nyalo gonyo Wachne mar ngima e twech mag dhano mana kaka nogonyo thipe mag od twech kod thikego mag nyinyo mondo jotichne owuogi. E pinje rnayore yore mag Ulaya Roho mar Nyasaye nomulo chuny ji kendo ne gichako manyo adiera mar wach makare kaka jo mamanyo mwandu mopandi. Nikech Roho mar Nyasaye notelonigi, ne gisomo weche mondiki ei Biblos gi chuny mamor ahinya. Nene giyie ruako ler mar Wach Nyasaye kata gi chandruok manade. Kata obedo ni ne ok giyango tiend gik moko duto maler chutho, to ne gifwenyo weche mathoth ma nopondonigi chon. Nene giwuok kaka joote ma Nyasaye ooro, ka gichodo thipe mag richo kod lamo gik manono, kendo ka giluongo jogo ma nosiko ka gin misumb Satan mondo gichiew kendo giyud thuolo.KKS 28.2
Kinde nochopo ma nonego lokie Biblos e dhumbe mayore yore ni ji mopogore opogore modak e wang’ piny, mondo gisome e dhogi giwegi. Mudho maduong’ koro nochako rumo e wang’ piny. Ler nochako donjo, kendo piny nochako yawore kwonde mang’eny.KKS 29.1
luo_Latn unk unk luo_Latn luo_Latn unk unk unk unk unk luo_Latn unk unk unk unk unk unk unk unk luo_Latn unk luo_Latn unk luo_Latn luo_Latn luo_Latn unk unk unk unk eng_Latn eng_Latn eng_Latn eng_Latn eng_Latn dan_Latn eng_Latn eng_Latn luo_Latn luo_Latn luo_Latn luo_Latn